ไปหาหมอ รักษาดูแลตัวเอง
ถ้าทำยังไงก็ไม่หายปวดหู มีอาการอื่นเพิ่มเติมมา หรือปวดมากจนทำอะไรไม่ได้ ให้รีบไปหาหมอจะดีที่สุด คุณหมอจะได้จ่ายยาปฏิชีวนะให้ทันที  ยาเพนิซิลลิน (Penicillin) ใช้แล้วอาจยังไม่เห็นผลใน 2 - 3 วัน ยังไงลองปรึกษาคุณหมอว่าเป็นเพราะอะไร และควรใช้ยาตัวอื่นหรือเปล่า ถึงจะแก้ปวดได้ การไอและสั่งน้ำมูกแรงๆ หรือบ่อยๆ อาจทำให้หูชั้นในระคายเคืองได้ จนสุดท้ายก็เกิดอาการปวดหู ถ้ามีอาการไข้หวัดอื่นๆ ร่วมด้วย ก็น่าจะเป็นเพราะสาเหตุนี้  คุณหมออาจแนะนำให้ใช้ยาลดน้ำมูก (decongestant) หรือสเปรย์พ่นจมูก (nasal spray) จะได้น้ำมูกไม่อุดตัน บรรเทาอาการปวดหูได้ แต่ส่วนใหญ่ต้องกินควบคู่ไปกับยาไอบูโพรเฟน อย่างน้อยก็ในช่วงแรกๆ จริงๆ แล้วขี้หูนั้นมีประโยชน์ แต่ถ้าเยอะเกินไปก็ทำเอาปวดหูได้ ถ้าคุณปวดหูเพราะสาเหตุนี้ คุณหมอจะช่วยจัดการได้ง่ายนิดเดียว   คุณหมอจะแนะนำให้ใช้ยาหยอดหู หรือใช้อุปกรณ์กำจัดขี้หู จะได้บรรเทาอาการปวดหูและป้องกันไม่ให้ขี้หูสะสมมากเกินไปนอกจากนี้คุณหมอจะแนะนำว่าควรดูแลตัวเองอย่างไรไม่ให้ปวดหูอีก ถ้าขี้หูจับตัวกันเป็นก้อนแข็ง คุณหมอจะค่อยๆ "สกัด" หรือแคะออกทีละนิด ฟังดูไม่ค่อยน่าพึงประสงค์ แต่บอกเลยว่าช่วยได้จริงๆ ความร้อนช่วยบรรเทาอาการปวดได้ ซึ่งคุณประคบร้อนได้ 2-3 วิธีด้วยกัน แต่ระวังอย่าให้ลวกผิวก็แล้วกัน!  เอาไดร์เป่าผมจ่อ (ใช้ความร้อนต่ำๆ) ห่างจากหูประมาณ 10 นิ้ว (25 ซม.) แต่อย่าให้ลมเป่าเข้าหูตรงๆ จ่อค้างไว้ประมาณ 2-3 นาที ความร้อนจะช่วยบรรเทาอาการปวดหู แถมทำให้รูหูแห้ง เผื่อสาเหตุที่ทำให้ปวดหูคือน้ำไหลเข้าไป  เอาผ้าขนหนูชุบน้ำอุ่น บิดหมาด แล้วเอามาประคบข้างหู 20 นาที หรือประคบเย็นด้วย โดยเอาผ้าขนหนูชุบน้ำเย็นจัดแล้วบิดหมาดเช่นกัน ใช้แผ่นประคบร้อน หรือถุงน้ำร้อนประคบบรรเทาอาการปวด 'แบบดั้งเดิม' แต่ระวังอย่าประคบนานเกินไป ให้คอยเอาออกทุก 3-5 นาที ผิวจะได้เย็นลงบ้าง ยาแก้ปวดพวกนี้ซื้อกินเองได้ ไม่ได้ทำให้หายสนิท แค่ช่วยบรรเทาอาการปวดหูให้ทุเลาลง เวลาใช้ต้องทำตามคำแนะนำที่ฉลากอย่างเคร่งครัด   ถ้าปวดหูรุนแรง และไม่ดีขึ้นแม้จะกินยาไป 1 - 2 เม็ดแล้ว ให้รีบไปหาหมอ และถ้ามีอาการอื่นร่วมด้วย (เช่น มีไข้ วิงเวียน) ก็ต้องรีบไปหาหมอเช่นกัน ห้ามให้เด็กหรือวัยรุ่นกินยาแอสไพริน เพราะเพิ่มความเสี่ยงการเกิดโรค Reye’s syndrome อาจจะฟังดูแปลกๆ แต่น้ำมันมะกอกหรือเบบี้ออยล์ใช้แทนยาหยอดหูได้จริงๆ เพราะช่วยหล่อลื่น บรรเทาอาการปวดหูได้  ให้อุ่นน้ำมันไม่ต้องร้อนจัด แล้วใช้หยดหูข้างที่ปวด 3 - 4 หยด ปล่อยไว้ให้ชุ่ม 1/2 - 1 ชั่วโมง จากนั้นนอนลงให้น้ำมันไหลออกมา ข้อควรระวังคือเวลามีอะไรเย็นหรือร้อนกว่าอุณหภูมิร่างกายเข้าไปในหู อาจทำให้วิงเวียนหรือบ้านหมุนได้ ซึ่งเป็นอาการชั่วคราวเท่านั้น ไม่ต้องกังวล  จะผสมน้ำมันซินนามอน (นิดหน่อย) ในน้ำมันที่จะใช้หยอดหูด้วยก็ได้ ถ้ามี เขาว่าอะไรที่มีกระเทียมเป็นส่วนผสมใช้บรรเทาอาการปวดหูได้หมด เพราะงั้นมีกระเทียมแบบไหนอยู่ ก็ลองเอามาใช้กัน วิธีการที่คนลองใช้แล้วได้ผลก็เช่น   อุ่นน้ำมันงาผสมกระเทียมสับละเอียด 1 กลีบประมาณ 2 - 3 นาที พอเข้ากันดีแล้วให้ทิ้งไว้จนเย็นเท่าอุณหภูมิห้อง จากนั้นกรองกระเทียมออก แล้วเอาน้ำมันไปหยอดหูได้เลย  บางคนก็ว่าไอร้อนผ่านกระเทียมช่วยบรรเทาอาการปวดหูได้ ให้ผ่าครึ่งกลีบกระเทียม เอาซีกหนึ่งใส่ในหู อีกซีกใส่ในถ้วยที่มีน้ำร้อนจนควันฉุย จากนั้นเอียงหูอังไอร้อนจากถ้วย พอไอร้อนจากน้ำที่มีกระเทียม ผ่านกระเทียมในหู เข้าไปในรูหูข้างที่เจ็บอีกที จะช่วยบรรเทาอาการได้ นี่แหละผักอีกชนิดที่ช่วยคุณได้! ให้หั่นหัวหอม บดให้ละเอียด แล้วห่อให้มิดชิดด้วยผ้าขาวบางสะอาดๆ จากนั้นนอนตะแคง เอาห่อหัวหอมประคบข้างหู  ถ้ามีแต่ขิง ไม่มีหัวหอม ก็ใช้วิธีเดียวกันได้ ได้ผลดีเหมือนกัน นี่แหละวิธีการรักษาตัวเองด้วยสมุนไพรอย่างแท้จริง ไม่ว่าจะใช้โหระพาหรือเปปเปอร์มินต์ ก็ต้องคั้นน้ำผลไม้มาเจือจางในน้ำมันมะกอกหรือเบบี้ออยล์ โดยบดหรือขยี้สมุนไพรให้เข้ากัน และเอาไปอุ่นก่อนใช้ ถ้าเป็นน้ำมันเปปเปอร์มินต์ต้องทา รอบ หู แต่ถ้าเป็นน้ำโหระพา ก็หยดลงไปในหูได้เลย . ถ้าคุณปวดหูเพราะเปลี่ยนระดับความสูงอย่างรวดเร็ว เช่น ขึ้นเครื่องบิน ให้ลองเคี้ยวหมากฝรั่งหรือพยายามหาวดู หูจะได้ลั่นแล้วรู้สึกดีขึ้นเอง   ลองกลืนน้ำลาย อึกใหญ่ ก็ได้ เพราะกล้ามเนื้อที่ควบคุมท่อยูสเตเชียน (eustachian tube) จะเปิดออก ช่วยลดแรงดัน The American Academy of Otolaryngology (สถาบันโสต นาสิก ลาริงซ์วิทยาแห่งสหรัฐอเมริกา) แนะนำให้บรรเทาอาการข้างเคียงที่เกิดตอนนั่งเครื่องบิน โดยหุบปากแล้วบีบจมูกไว้ รวมถึงเอานิ้วอุดหูข้างที่ไม่ปวด จากนั้นลองสั่งน้ำมูกดู จะทำให้หูข้างที่ปวดลั่น แต่ห้ามใช้วิธีนี้ถ้าคุณปวดหูเพราะคัดจมูกจากอาการติดเชื้อในทางเดินหายใจส่วนบน เพราะอาจทำให้เชื้อแพร่กระจายไปถึงหูได้ ให้เจือจางน้ำมันหอมระเหย (เช่น น้ำมันลาเวนเดอร์) ในน้ำมันมะกอกนิดหน่อย แล้วเอาไปทาถู นอก หูข้างที่ปวด ไล่ลงมาถึงต้นคอ รอบต่อมน้ำเหลือง (lymph nodes)  ถ้าปวดหูมากเป็นพิเศษ ถึงใช้อโรมาเธอราพีก็ไม่ได้ช่วยอะไร ให้รีบไปหาหมอดีกว่า คุณหมอจะได้ตรวจรักษาและจ่ายยาช่วยบรรเทาอาการปวดหูจนหายขาดได้ตรงจุดและรวดเร็วกว่าเยอะเลย
กินยาปฏิชีวนะ. บางทีอาจเป็นเพราะน้ำมูกอุดตัน. บางทีเป็นเพราะขี้หู. ประคบร้อน. กินยาอะซีตามิโนเฟน, แอสไพริน หรือไอบูโพรเฟน. ใช้น้ำมันมะกอกหรือเบบี้ออยล์. ประยุกต์ใช้กระเทียม. ใช้หัวหอมที่เหลือติดตู้เย็น. ลองใช้โหระพาหรือเปปเปอร์มินต์. เคี้ยวหมากฝรั่งแล้วหาว ใช้อโรมาเธอราพี.
https://www.wikihow.com/Get-Rid-of-an-Ear-Ache https://www.wikihow.com/Get-Rid-of-an-Ear-Ache
Seeking Medical Treatment Using Home Remedies